Doložka prednosti
medzinárodnej zmluvy pred zákonmi
(čl. 7 ods. 5 Ústavy Slovenskej republiky)

1.	Gestor zmluvy: Ministerstvo dopravy a výstavby Slovenskej republiky 
2.	Názov zmluvy: Zmluva medzi Slovenskou republikou a Mongolskom o medzinárodnej cestnej doprave 
3.	Účel a predmet zmluvy a jeho úprava v právnom poriadku Slovenskej republiky:
Účelom zmluvy je podpora a rozvoj obchodnej spolupráce. Zmluva upravuje podmienky vykonávania osobnej dopravy a nákladnej dopravy, povinnosti dopravcov a sankcie v prípade nedodržania ustanovení zmluvy. Problematika je upravená v zákone č. 56/2012 Z. z. o cestnej doprave v znení neskorších predpisov. 
4.	Priama úprava práv alebo povinností fyzických osôb alebo právnických osôb:
Zmluva obsahuje v čl. 3, 8, 10 až 12 a 15 práva a povinnosti fyzických a právnických osôb, ktoré vykonávajú medzinárodnú cestnú dopravu.
5.	Úprava predmetu medzinárodnej zmluvy v práve EÚ:
a)	v primárnom práve 
čl. 90 až 93 a 95 Zmluvy o fungovaní Európskej únie,
b)	sekundárnom práve
-	Nariadenie Európskeho parlamentu a Rady (ES) č. 1071/2009 z 21. októbra 2009, ktorým sa ustanovujú spoločné pravidlá týkajúce sa podmienok, ktoré je potrebné dodržiavať pri výkone povolania prevádzkovateľa cestnej dopravy, a ktorým sa zrušuje smernica Rady 96/26/ES  (Ú. v. EÚ L 300, 14.11.2009) v platnom znení
Gestor: Ministerstvo dopravy a výstavby SR
-	Nariadenie Európskeho parlamentu a Rady (ES) č. 1072/2009 z 21. októbra 2009 o spoločných pravidlách prístupu nákladnej cestnej dopravy na medzinárodný trh (Ú. v. EÚ L 300, 14.11.2009) v platnom znení,
Gestor: Ministerstvo dopravy a výstavby SR
-	Nariadenie Európskeho parlamentu a Rady (EÚ) 2020/1055 z 15. júla 2020, ktorým sa menia nariadenia (ES) č. 1071/2009, (ES) č. 1072/2009 a (EÚ) č. 1024/2012 s cieľom prispôsobiť ich vývoju v odvetví cestnej dopravy (Ú. v. EÚ L 249, 31.7.2020),
Gestor: Ministerstvo dopravy a výstavby SR
-	Nariadenie Európskeho parlamentu a Rady (ES) č. 1073/2009 z 21. októbra 2009 o spoločných pravidlách prístupu na medzinárodný trh autokarovej a autobusovej dopravy a o zmene a doplnení nariadenia (ES) č. 561/2006 (Ú. v. EÚ L 300, 14.11.2020),
Gestor: Ministerstvo dopravy a výstavby SR
6.	Kategória zmluvy podľa čl. 7 ods. 4 Ústavy Slovenskej republiky (vyžaduje pred ratifikáciou súhlas Národnej rady Slovenskej republiky):
V súlade s čl. 7 ods. 4 Ústavy Slovenskej republiky je návrh medzinárodnej zmluvy zmluvou, ktorá priamo zakladá práva alebo povinnosti fyzických osôb alebo právnických osôb. 

7.	Kategória zmluvy podľa čl. 7 ods. 5 Ústavy Slovenskej republiky (má prednosť pred zákonmi):
V súlade s čl. 7 ods. 5 Ústavy Slovenskej republiky je návrh medzinárodnej zmluvy zmluvou, ktorá priamo zakladá práva alebo povinnosti fyzických osôb alebo právnických osôb.  
8.	Vplyvy prijatia medzinárodnej zmluvy, ktorá má prednosť pred zákonmi, na slovenský právny poriadok: 
Prijatie a vykonávanie zmluvy si priamo nevyžadujú zmeny v slovenskom právnom poriadku.